[pic] | EIROPAS KOPIENU KOMISIJA | Briselē, 6.6.2005 COM(2005) 239 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM Ārējo attiecību dienesta stiprināšana un paplašināšana 1. IEVADS Delegāciju tīkls un visjaunākās izmaiņas 50 gadus pēc tam, kad tika izveidota pirmā Eiropas Kopienu pārstāvniecība ārvalstīs, Ārējo attiecību dienests ir kļuvis par ļoti plašu, pastāvīgu un saskaņotu tīklu. Pilnīgi īstenojot jaunākos lēmumus par šā tīkla attīstību, pašlaik pastāv 127 delegācijas un citādas pārstāvniecības, ar kurām Komisija pārstāv Kopienas un veicina Eiropas Savienības intereses visā pasaulē. Kopumā Komisija šobrīd ir pārstāvēta 155 valstīs, un tai ir arī 5 delegācijas starptautiskās organizācijās. Ārvalstīs šobrīd strādā vairāk nekā 1000 ierēdņu un 3800 citu darbinieku. Komisija 2001. gadā deva jaunu impulsu delegāciju tīklam, uzsākot reģionalizācijas procesu un visa tīkla pārskatīšanu kopumā; rezultātā notika vairāku jaunu pārstāvniecību izveide, citu slēgšana un arī citādas pārmaiņas. 2003. gadā Komisija lēma par turpmākām nopietnām pārmaiņām, lai palielinātu šā tīkla saskaņotību, atverot 2 jaunas pārstāvniecības (Jemenā un Jaunzēlandē) un paaugstinot 16 pārstāvniecību statusu vai mainot to nosaukumu; rezultātā tika noslēgta virkne izveides nolīgumu un notika ierēdņu pārcelšana no citām delegācijām reģionā. Abi paziņojumi tagad ir īstenoti pilnībā. Līdztekus tika ieguldītas ievērojamas pūles, lai īstenotu dekoncentrācijas procesu, kas ir Komisijas reformas būtiska sastāvdaļa[1]. Šobrīd ir pabeigta dekoncentrācija uz lielāko daļu no 80 iesaistītajām delegācijām. Tam bijis nepieciešams papildus mobilizēt ļoti ievērojamus cilvēku un finanšu resursus – šā laikposma (2000–2004) beigās darbam delegācijās kopumā nosūtīts 1561 cilvēks (359 ierēdņi un 1202 ārējie darbinieki). Atbildības nodošanas finansējums sniegts no dažādiem resursiem, ierēdņu izmaksas finansētas jo īpaši no Ārējo attiecību dienesta bijušās A-6 budžeta pozīcijas. Iepriekš minētais ir prasījis ļoti lielu cilvēkresursu un finansiālu ieguldījumu. Ņemot to vērā, Komisija ir centusies īstenot pēdējās izmaiņas savā delegāciju tīklā 2004. gadam paredzētās bijušās A-6 budžeta sadaļas robežās, pārvietojot cilvēku un finanšu resursus (sk. tabulu zemāk). 1. tabula – Pēdējo trīs gadu laikā notikušās jaunu pārstāvniecību izveides finanšu ietekme (aprēķini) Delegācija | Izveides datums | Izveides izmaksas (EUR) | Ikgadējās izmaksas (EUR) | Kopā | Paragvaja | 30/11/2001 | 0 | 102 636 | 102 636 | Kambodža | 14/12/2001 | 0 | 33 816 | 33 816 | Nepāla | 13/03/2002 | 93 700 | 24 708 | 118 408 | Singapūra | 05/04/2002 | 113 500 | 545 220 | 658 720 | Taivana | 27/11/2002 | 113 500 | 371 220 | 484 720 | Kuba | 29/01/2003 | 83 700 | 72 708 | 156 408 | Malaizija | 13/02/2003 | 182 200 | 419 928 | 602 128 | Laosa | 20/03/2003 | 93 700 | 21 708 | 115 408 | Saūda Arābija | 23/09/2003 | 142 200 | 461 928 | 604 128 | Jemena | 18/12/2003 | 93 700 | 24 708 | 118 408 | Jaunzēlande | 16/02/2004 | 113 500 | 383 220 | 496 720 | Kopā | 1 029 700 | 2 461 800 | 3 491 500 | Nepieciešamība absorbēt šo jauno pārstāvniecību izveides finansiālo ietekmi pieejamo resursu robežās ir uzlikusi vēl lielāku slogu Ārējo attiecību dienesta ierobežotajiem resursiem. 2. TĪKLA ATTĪSTĪBA 2.1. Politiskās prioritātes nākamo pārstāvniecību izveidei Kopš šo izmaiņu pieņemšanas ir radušās jaunas politiskās prioritātes jaunu pārstāvniecību izveidei. Tagad paredzēts izveidot delegācijas Šveicē (Bernē)[2] un Moldovā (Kišiņevā)[3]. Turklāt ierosināts izveidot reģionalizētu delegāciju Uzbekistānā (Taškentā)[4], kuru vadīs pagaidu lietvedis, kas būs pakļauts nerezidējošam delegācijas vadītājam. Turklāt, ņemot vērā ES un Šrilankas attiecību attīstību un ES ilgtermiņa iesaisti cunami seku likvidēšanā Dienvidaustrumu Āzijā, ierosināts prioritārā kārtā paaugstināt reģionalizētās delegācijas Šrilankā statusu uz pilntiesīgu delegāciju. Visbeidzot, paredzēts atvērt delegācijas Austrumtimorā un Irākā , tiklīdz to atļaus politiskie un praktiskie apstākļi. Lielākā daļa no šīm jaunajām pārstāvniecībām jau minētas iepriekšējos priekšlikumos, kur noteikts, ka tās jāapstiprina, kad būs piemēroti apstākļi. Analizējot pašreizējo politisko situāciju un attiecīgo struktūrvienību ieteikumus, šķiet, ka šobrīd situācija ir piemērota – ļoti nozīmīgi faktori liecina, ka šāda rīcība būtu gan laicīga, gan nepieciešama. - Neskatoties uz to, cik svarīgas ir ES un Šveices attiecības, Komisijai vēl nav delegācijas Bernē. Nepieciešamību to atklāt atzīst gan Šveice, gan Komisija. Par labu delegācijas izveidei Bernē liecina vairāki faktori: Šveices Konfederācijas unikālais ģeogrāfiskais stāvoklis, mūsu tuvās attiecības (nevienai trešai valstij nav tik daudz nolīgumu ar ES kā Šveicei) un lielā tirdzniecības plūsma (Šveice ir ES ceturtais lielākais tirdzniecības partneris absolūtos skaitļos) ir tikai daži no tiem. Šis jautājums kļūst vēl neatliekamāks, attīstoties divpusējām attiecībām kopumā. - Attiecībā uz Moldovu augošās ekonomiskās un politiskās divpusējās attiecības liecina par labu pastāvīgai klātbūtnei šajā valstī. Komisija jau agrāk ir izteikusi savu atbalstu šādai klātbūtnei, tiklīdz to atļaus politiskā situācija. Moldova ir vienīgā valsts, uz kuru attiecas Eiropas kaimiņattiecību politikas rīcības plāns, bet kurā Komisijai vēl nav delegācijas. Rīcības plāns liek izveidot delegāciju 2005. gadā, lai īstenotu tajā noteikto politiku. Moldova arī vēlas redzēt lielāku ES iesaisti Piedņestras jautājuma atrisināšanā – ar delegāciju Komisija varēs labāk atbalstīt šo procesu. - Ņemot vērā Rietumbalkānu valstu attīstību, paredzēts arī atvērt koordinācijas biroju Melnkalnē. - Ņemot vērā divpusējo attiecību attīstību un Eiropas Savienības ilgtermiņa iesaisti dabas katastrofas seku novēršanā Dienvidaustrumu Āzijā, reģionalizētajai delegācijai Šrilankā jākļūst par pilntiesīgu delegāciju, atbalstot Eiropas Savienības ilgtermiņa centienus palīdzēt postījumu likvidēšanā. - Paredzēts atvērt pārstāvniecības arī Uzbekistānā un Austrumtimorā , ja tiks izpildīti nepieciešamie politiskie un praktiskie nosacījumi un ja būs pieejami adekvāti resursi – pašlaik to nav. Šīs jaunās pārstāvniecības jāskata, attiecīgi, saistībā ar mūsu augošajām stratēģiskajām interesēm Vidusāzijā un Austrumtimoras pievienošanos ES un ĀKK Kotonū nolīgumam. - Tāpat, kad tiks izpildīti nepieciešamie politiskie un praktiskie nosacījumi, jāizveido delegācija Irākā , lai veicinātu ES centienus panākt stabilitāti šajā valstī. Šobrīd nav pieejami vajadzīgie resursi. - Visbeidzot, ievērojot pašreizējos politiskos apstākļus reģionā, prioritārā kārtā ir izveidots koordinācijas birojs Kosovā . Šāda biroja atvēršanu Melnkalnē no politiskā viedokļa pamato steidzamā nepieciešamība stiprināt ES klātbūtni reģionā, bet no palīdzības viedokļa – nepieciešamība aizstāt ERA. Biroju Melnkalnē paredzēts atvērt cik vien iespējams drīz – atbilstīgi resursu pieejamībai. Tiek arī gatavotas ad hoc sistēmas pārstāvībai Starptautiskajā civilās aviācijas organizācijā (Monreālā) un Eiropas Padomē (Strasbūrā). 2.2. Paredzamais grafiks Ņemot vērā politiskās prioritātes, RELEX ĢD gatavojas paaugstināt Šrilankas delegācijas statusu līdz 2005. gada maijam un atvērt delegāciju Moldovā 2005. gada sākumā, kam vēlāk tai pašā gadā sekos delegācijas Šveicē atklāšana. 2.3. Cilvēku un budžeta resursi Kad bija noteiktas politiskās prioritātes, Komisija uzsāka minēto pārstāvniecību atklāšanai vajadzīgo resursu noteikšanas darbu. Tomēr, ņemot vērā dažādas konfliktējošas prioritātes, vajadzīgās apropriācijas nebija iespējams iekļaut 2005. gada budžeta priekšlikumā. Tādēļ bija jāizskata alternatīvas iespējas šo pārstāvniecību izveides finansēšanai, ietaupot citur. Jāatceras, ka sakarā ar jau esošo pārslodzi un to, ka jau iepriekšējo pārstāvniecību izveide tika īstenota, pārliekot prioritātes piešķirto apropriāciju robežās, līdz šim ir noteiktas tikai ļoti nelielas ietaupījumu iespējas, kas liek noteikt prioritātes minēto pārstāvniecību atvēršanas grafikā. Neskatoties uz šīm budžeta problēmām, minētās politiskās prioritātes liek atklāt šīs pārstāvniecības tagad, tādēļ tas būs jāveic ar pieejamajiem resursiem. Tas tiks paveikts, galvenokārt pārvietojot esošos cilvēkresursus – īpaši no citām delegācijām attiecīgajā reģionā – un pārdalot visa tīkla budžeta resursus, lai segtu uzturēšanas, infrastruktūras, personāla un citas izmaksas. Tas būs saistīts ar vēl racionālāku pieejamo resursu izmantošanu. Ņemot vērā iepriekš minēto, turpmākajās tabulās sniegts apkopojums par pārstāvniecību pamata izmaksu aprēķinu un sākotnējo atklāšanas grafiku. 2. tabula – Paredzamā ietekme un grafiks Delegācija/ Koncepcija | Personāls | Izmaksas | Paredzamais atklāšanas datums | Ierēdņi (1) | Pārējie darbinieki (1) | Kopējās paredzamās izveides izmaksas (2) | Kopējās paredzamās ikgadējās izmaksas (1) | Kopējās izmaksas | Šrilanka(4) (statusa paaugstināšana) | 3A 2B 1C | 1 AL III (admin) | 678 000 | 718 536 | 1 396 536 | 2005. gada maijs/jūnijs | Moldova(4) | 2A 1B 1C | 1 AL II 1 AL III 1 AL IV(3) | 583 500 | 308 376 | 891 876 | 2005. gada jūlijs | Šveice | 1A 1B 1C | 1 AL II 1 AL III 1 AL IV | 528 000 | 875 988 | 1 403 988 | 2005. gada oktobris | Kopā | 6A 4B 3C | 2 AL II 3 AL II 2 AL IV | 1 789 500 | 1 902 900 | 3 692 400 | (1) šeit norādītas tikai papildu izmaksas saistībā ar atklāšanu/statusa paaugstināšanu, jo personāls tiks pārvietots (2) visas izmaksas tiks segtas no esošajiem resursiem 2005. gada budžeta ietvaros, pārskatot prioritātes (3) kad tiks ieviesta līgumdarbinieku (Contract Agents) kategorija, Moldovā paredzēta 1 sekretāre un 1 informātikas speciālists (4) vajadzīgais personāls sadarbības/palīdzības un finanšu-līgumu nodaļām tiks noteikts vēlāk kopā ar AIDCO ĢD 3. SECINĀJUMI Aprakstīto pārstāvniecību atklāšana notiks prioritārā kārtā. Vajadzīgie finanšu un cilvēku resursi tiks iegūti no pašreizējā tīkla, pārvietojot amatus un samazinot izmaksas citur. Šie samazinājumi nedrīkst apdraudēt tīkla darbības kvalitāti ne jaunajās delegācijās, ne delegācijās, kurām resursu samazinājumus piemēros, lai varētu atklāt jaunās pārstāvniecības. Tādēļ izstrādāts iepriekš minētais pakāpeniskais grafiks. Šie pasākumi arī jāskata saistībā ar sagatavošanās darbu, lai īstenotu Konstitucionālo līgumu, ja tas tiks ratificēts dalībvalstīs. Līgums, kuru Romā 2004. gada 29. oktobrī parakstīja valstu un/vai valdību vadītāji, ietver virkni noteikumu, kas ievērojami ietekmēs Eiropas Savienības ārējo attiecību struktūru un organizāciju un tādējādi arī Ārējo attiecību dienestu. Līgumā cita starpā paredzēts, ka Eiropas Savienību trešās valstīs un starptautiskās organizācijās pārstāv Eiropas Savienības delegācijas. Ņemot to vērā, jāatceras, ka, lai gan delegācijas tehniski ir daļa no Komisijas struktūras, praksē tās pārstāv visas Eiropas Savienības intereses, kā Komisija aprakstījusi 2001. gada 3. jūlija paziņojumā[5]. Tās veic šo darbu, popularizējot, skaidrojot un īstenojot ES politiku, analizējot savas akreditācijas valsts politiku un veicot sarunas saskaņā ar piešķirtajām pilnvarām. Šajā paziņojumā aprakstītie pasākumi veicinās vēl saskaņotāka tīkla nostiprināšanu un paplašināšanu, lai tas spētu pildīt jaunajā Konstitucionālajā līgumā noteiktās papildu saistības un pienākumus. VIENKĀRŠOTS FINANŠU PĀRSKATS Politikas joma(-as): ĀRĒJĀS ATTIECĪBAS Darbība(-as): Ārējo attiecību dienests | PASāKUMA NOSAUKUMS: KOMISIJAS PAZIņOJUMS PADOMEI UN EIROPAS PARLAMENTAM – ĀRēJO ATTIECīBU DIENESTA STIPRINāšANA UN PAPLAšINāšANA | 1. BUDŽETA POZĪCIJA(-AS) XX.010102: Izdevumi saistībā ar Komisijas delegācijas strādājošo personālu XX.010202: Komisijas delegāciju ārējais personāls XX.010212: Citi Komisijas delegāciju vadības izdevumi XX.010302: Izdevumi par Komisijas delegāciju nekustamajiem īpašumiem un ar tiem saistīti izdevumi 2. KOPĒJIE RĀDĪTĀJI 2.1 Kopējais piešķīrums pasākumam (B daļa): 2,582 milj. euro SA 2005. gadā un 1,903 milj. euro gadā turpmāk 2.2 Piemērošanas periods Šajā paziņojumā paredzētā paplašināšana tiks veikta un pabeigta 2005. budžeta gada laikā. Vienas delegācijas statusa paaugstināšanai un divu jaunu delegāciju atklāšanai noteikts termiņš nav paredzēts. 2.3 Kopējā daudzgadu izdevumu tāme a) Saistību apropriāciju (SA) un maksājumu apropriāciju (MA) kopsavilkums (finansiālais ieguldījums) (sk. 6.1.1. punktu) miljonos euro (līdz 3. ciparam aiz komata) Gads | n + 1 | n + 2 | n + 3 | n + 4 | n + 5 un turpm. | Kopā | Saistību apropriācijas | 2,582 | 1,903 | 1,903 | 1,903 | 1,903 | 1,903 | 12,097 | Maksājumu apropriācijas | 2,582 | 1,903 | 1,903 | 1,903 | 1,903 | 1,903 | 12,097 | b) Tehniskās un administratīvās palīdzības un atbalsta izdevumi (sk. 6.1.2. punktu) SA | MA | Starpsumma a+b | SA | 2,582 | 1,903 | 1,903 | 1,903 | 1,903 | 1,903 | 12,097 | MA | 2,582 | 1,903 | 1,903 | 1,903 | 1,903 | 1,903 | 12,097 | SA | 2,582 | 1,903 | 1,903 | 1,903 | 1,903 | 1,903 | 12,097 | MA | 2,582 | 1,903 | 1,903 | 1,903 | 1,903 | 1,903 | 12,097 | 2.4 Atbilstība finanšu plānošanai un finanšu perspektīvai Priekšlikums ir saskaņā ar esošo finanšu plānošanu. Priekšlikums liek pārplānot attiecīgo finanšu perspektīvas pozīciju. Priekšlikums var likt piemērot Iestāžu nolīguma noteikumus. Izdevumu veids: te jānosaka izdevumu ekonomiskā klasifikācija, nošķirot kārtējos izdevumus no kapitālizdevumiem. Šī klasifikācija ļauj labāk saskaņot budžeta uzskaiti ar vispārējo uzskaiti. Kārtējie izdevumi: saistīti ar saimnieciskā gada maksājumiem. Kapitālizdevumi: saistīti ar bilances posteņiem. Kāda veida darbību ar šiem izdevumiem ir paredzēts finansēt? 3. BUDŽETA INFORMĀCIJA Izdevumu veids | Jauns | EBTA valstu līdzdalība | Kandidātvalstu līdzdalība | Finanšu perspektīvas pozīcija | Obligātie izdevumi | NDA | JĀ | NĒ | NĒ | Nr. 5 | 4. JURIDISKAIS PAMATS Eiropas Kopienu Civildienesta noteikumi, jo īpaši to 27.–31. pants, 33. pants un 65.a pants, kā arī III, VII un X pielikums. Eiropas Kopienu pārējo darbinieku nodarbināšanas kārtība. 5. APRAKSTS UN PAMATOJUMS 5.1 Kopienas finansējuma nepieciešamība [6] 5.1.1 Mērķi Lai labāk vadītu Komisijas ekonomiskās un politiskās attiecības ar Šveici un Moldovu, tiek uzskatīts par vajadzīgu šobrīd atvērt Komisijas delegācijas šajās valstīs. Šrilankā nepieciešams pielāgot delegācijas struktūru, lai tā atbilstu ar šo valsti esošo attiecību attīstībai, kā arī lai vadītu Kopienas reakciju uz reģionā notikušo dabas katastrofu. 5.1.2 Pasākumi, kas veikti saistībā ar iepriekšēju vērtēšanu Par jaunu delegāciju atklāšanu izlemts, balstoties uz vajadzībām saistībā ar Kopienas ekonomisko un politisko attiecību attīstību ar konkrētajām valstīm un ciešā sadarbībā ar visiem attiecīgajiem dienestiem un ģenerāldirektorātiem. 5.1.3 Pasākumi, kas veikti pēc paveiktā novērtējuma Attiecīgās delegācijas būs daļa no Kopienu delegāciju tīkla, un tādējādi tās kontrolēs inspekcijas vizītēs un Ārējo attiecību dienesta iekšējās kontroles dienests. 5.2 Paredzētie pasākumi un budžeta iesaistes kārtība Šie ir administratīvie izdevumi, kas saistīti ar divu jaunu delegāciju atklāšanu un vienas reģionalizētas delegācijas statusa paaugstināšanu uz parastu delegāciju. Papildu izdevumi 2005. finanšu gadā tiks finansēti no esošajām apropriācijām, ietaupot citus izdevumus. Šie pasākumi ļaus uzlabot politiskās un ekonomiskās attiecības ar attiecīgajām valstīm, un Komisija varēs labāk vadīt savas darbības tajās. 5.3 Īstenošanas kārtība Tāpat kā citus delegāciju administratīvos izdevumus, arī šos izdevumus Komisija pārvaldīs tieši, izmantojot pastāvīgos un ārējos (vietējos) darbiniekus. [1] Dekoncentrācijas mērķi bija ievērojami samazināt projektu īstenošanai vajadzīgo laiku, veikt ievērojamus uzlabojumus attiecībā uz projektu/programmu vadības kvalitāti un atgriezenisko saiti, nodrošināt stingras finanšu, tehniskās un līgumu vadības procedūras saskaņā ar vislabākajiem starptautiskajiem standartiem par pareizību un pārskatatbildību un uzlabot EK sadarbības attīstības jomā un palīdzības ietekmi un redzamību [2] Jau paredzēts dokumentā SEK(1998)1261, 22.7.1998. [3] Ierosināts dokumentā KOM(2001)381, 3.7.2001., ja ir adekvāti apstākļi. [4] Paredzēts dokumentā SEK(1998)1261, 22.7.1998. [5] KOM(2001) 381, 3.7.2001. [6] Plašākai informācijai sk. pievienoto pamatnostādņu dokumentu.